# Cas Calvià

### De Viquipèdia

El Cas Calvià fou l'intent de suborn al regidor socialista de l'ajuntament de Calvià, José Miguel Campos, per part del PP de Balears, el 1992, per canviar la majoria de govern a aquest ajuntament i provocar una moció de censura contra la llavors batllessa socialista Margarita Nájera.

El preu que es fixà fou de 100 milions de pessetes d'aquell temps, però el pla no arribà a bon port perquè el regidor socialista denuncià els fets aportant uns enregistraments en què es demostrava l'intent de suborn.

Per aquests fets, foren condemnats Andreu Pizà i dos militants del PP, el responsable d'ordenació del territori del PP Balear, Miquel Deyà, i el vicepresident de la secció local del PP de Calvià, Andreu Bordoy. En canvi, fou absolt l'expresident del Reial Mallorca Guillem Ginard.

L'alcaldable popular de Calvià Eduard Vellibre, el ja llavors exconseller Francesc Gilet i el llavors president Gabriel Cañellas declararen al judici, però foren exculpats.

La sentència fou emesa per l'Audiència de Palma el 1993 i fou ratificada el 1994 pel Tribunal Suprem.

Obtingut de "http://ca.wikipedia.org../../../c/a/s/Cas_Calvi%C3%A0_a528.html"

Categoria: Casos de corrupció a les Illes Balears

##### Views

- Article
- Discussió
- Revisió actual

##### Cerca